

**МИНИСТЕРСТВО НА ОБРАЗОВАНИЕТО И НАУКАТА**

**ДИРЕКЦИЯ „ОБРАЗОВАТЕЛНИ ПРОГРАМИ И ОБРАЗОВАТЕЛНО СЪДЪРЖАНИЕ”**

**НАЦИОНАЛНО СЪСТЕЗАНИЕ**

**„МЛАД ФЕРМЕР"**

**РЕГИОНАЛЕН ЕТАП ЗА СЕВЕРНА БЪЛГАРИЯ**

**учебна 2014/2015 година**

**ОРГАНИЗАТОР**:Министерство на образованието и науката (МОН)

 **Регионален инспекторат по образованието (РИО) Варна**

**ПАРТНЬОР:**



Пловдив 4000; бул. Менделеев № 12; e-mail: info@au-plovdiv.bg

тел. +359/32/654200; 633232; Fax +359/32/635573; 654345, www.au-plovdiv.bg

**ДОМАКИН НА СЪСТЕЗАНИЕТО ЗА СЕВЕРНА БЪЛГАРИЯ:**

 *Професионална гимназия по селско стопанство „Земя“*

Провадия 9200, кв. „Север“, e-mail: pgsszemia@abv.bg

тел: +359/518/42954; 42995; Fax +359/518/2954; www.pgssprovadia.weebly.com

****

**Директор:** Виолета Станкова

**Период на провеждане: 27 март 2015 – 29 март 2015 година**

**Заявки за участие в регионалното състезание за Северна България** –до училищетодомакин, срок: **15 февруари 2015 година**

****

**ЦЕЛИ НА СЪСТЕЗАНИЕТО**

1. Демонстриране на придобити теоретични знания и практически компетентности по растениевъдство, животновъдство, земеделска техника и умения за работа в екип;
2. Практическо прилагане на съвременни тенденции в областта на земеделското стопанство;

3. Осъществяване на междуучилищно съревнование и професионално сътрудничество

**УЧАСТНИЦИ В СЪСТЕЗАНИЕТО**

1. Ученици, обучаващи се по професии от професионално направление „Растениевъдство и животновъдство” от професионалните гимназии в Северна България.
2. Отборите включват по трима ученици, които се състезават в пет етапа по три модула:
	* „Растениевъдство“;
	* „Животновъдство“;
	* „Механизация на селското стопанство“.

**КОМИСИИ:**

**1.Главна комисия:** председател проф. днс Димитър Греков, ректор на Аграрен университет град Пловдив

Членове: председателите на комисии за оценка на трите модула: „Растениевъдство“, „Животновъдство“ и „Механизация на селското стопанство“, определени със заповед на директора на училището – домакин ПГСС „Земя“ град Провадия.

**2.Техническа комисия**: председател и членове, определени със заповед на директора на училището – домакин ПГСС „Земя“ град Провадия.

**3.Три комисии за оценка на модулите**: „Растениевъдство“, „Животновъдство“ и „Механизация на селското стопанство“: председател и двама членове с опит в съответната област от бизнеса, определени със заповед на директора на училището – домакин ПГСС „Земя“ град Провадия.

**ОРГАНИЗАЦИЯ И ПРОВЕЖДАНЕ НА СЪСТЕЗАНИЕТО**

Настоящият регламент е предназначен за организация и провеждане на регионалния етап за Северна България на Националното състезание „Млад фермер“ в ПГСС „Земя“ град Провадия. Изготвя се от педагогическите специалисти в ПГСС „Земя“ град Провадия, съвместно с експерти от МОН и РИО– Варна, както и от специалисти от бизнеса. Утвърждава се от директора на професионалната гимназия-домакин и може да се променя в зависимост отприродните условия, сезонния характер на дейностите. Ще се приемат интересни предложения от колеги от включените в състезанието гимназии.

Регламентът е съобразен с възможностите на гимназията – домакин. Отворен документ е и неговите автори приемат с готовност интересни предложения за обогатяване на състезанието и превръщането му в желано извънучилищно мероприятие за всички ученици, обучавани по професиите от професионално направление „Растениевъдство и животновъдство“.

* **Изисквания по организацията и провеждане на състезанието – задължения на участниците**

1. Всички професионални гимназии, заявили предварително участие в МОН, получават от училището - домакин на електронните си пощи бланка за заявка за участие по образец, която връщат попълнена в срок до **15.02.2015 година**;

2. След окончателно уточняване на данните за участниците всяка професионална гимназия изпраща заявката и на хартиен носител на адреса на училището домакин, придружена от:

- заверени копия от застрахователните полици на учениците – участници /***Всяко училище- участник застрахова учениците – участници за дните на провеждане на състезанието***/;

- копия на личните карти на участниците, в т.ч. ръководител и придружаващи лица, необходими за предварителна регистрация в хотела;

-кратка информация, придружена с до 2 броя снимков материал, необходими за презентиране на училището – участник на техническата конференция;

-информация за учениците-участници, които са на специален хранителен режим и предложение за диета.

3. Всички ученици-участници в училищните отбори задължително се явяват с подходящо работно облекло и пособия за резитба на овощни дръвчета, осигурени от изпращащото училище за изпълнение на практичните задания от съответния модул.

* **Задължения на училището – домакин**

4. Училището-домакин изпраща на училищата-участници по електронната поща информация за:

- място и час на пристигане и регистрация;

-място и начален час на провеждане на техническата конференция;

-програма за провеждане на състезанието;

-регламент за всяка състезателна дисциплина /модул и етап/;

- местата за нощуване и хранене;

-местата за провеждане на отделните модули;

-начин за предвижване до различните обекти, МПС***;***

-обектите, които ще бъдат посетени в дните на състезанието /за получаване на разрешение от съответния РИО за пътуване на ученици, според изискванията на Наредба № 2 от 24 април 1997 година за организиране и провеждане на детски и ученически отдих и туризъм/;

5. За състезателите по доене се осигуряват: бяла престилка, полиетиленова каска за глава, калцуни и ръкавици. За състезателите по резитба се осигуряват дъждобрани;

6. Осигурява резервни пособия за резитба, в случай на необходимост;

7. Осигурява технически изправни машини и съоръжения;

8. Изготвя и предоставя състезателни материали, в т.ч. задания, работни карти, оценъчни карти, протоколи, препис от протоколи за всеки отбор-участник, за МОН и РИО и др.;

9. В хода на състезанието в актовата зала на училището – домакин се осигурява информираност на състезателите и гостите за междинните резултати;

10. Осигурява награди и отличителни знаци:

-*отборни - за участниците с най-високи резултати:* класирани от първо до пето място, по отделните модули, плакет и грамота, според резултатите;

*-отборни – крайно класиране:* купа, плакет и грамота, предметни награди;

-*индивидуални за отличилите се състезатели*: от първо до четвърто място /5 етапа/ за модулите: „Растениевъдство“-разпознаване на семена и резитба; „Животновъдство“ – разпознаване на фуражи и доене; „Механизация на селското стопанство“ – майсторско управление на трактор на учебен полигон;

*-масови-за участие:* грамота за отбор – участник и подаръци, предметни награди;

11. Провежда начален инструктаж и на работното място на всеки участник по програмата, утвърдена със заповед на директора на ПГСС „Земя“ град Провадия;

12. Осигурява медицинско лице за дните на провеждане на състезанието, в т. ч. оборудвана медицинска чанта и кабинет;

13. Осигурява прозрачност на провеждането на състезанието, в т.ч. междинни резултати, достъпни за всички заинтересовани;

14. Осигурява реклама и публичност на мероприятието и предоставя диск на всеки отбор с избрани моменти от състезанието;

15. За по-добра ориентация на участниците и гостите предоставя карта на обектите за провеждане на състезанието в град Провадия;

**ФОРМАТ НА СЪСТЕЗАНИЕТО**

**Състезателни дисциплини по модули:**

модул „Растениевъдство“.

1.Разпознаване на семена от зърнено-житни, зърнено-бобови, технически и зеленчукови култури.

2.Резитба на ябълки за плододаване на възраст от 4 до 5 години, формирана на свободно растяща корона.

модул „Животновъдство“

1.Разпознаване на фуражи.

2.Хигиена на млекодобива, подготовка на вимето за доене и доене в доилна зала, тип рибена кост на централен млекопровод.

модул „Механизация на селското стопанство“

1.Майсторско управление на трактор по предварително зададен маршрут на училищния полигон.

**Техническа конференция с регистрация на участниците**

1.Регистрация на участниците;

2.Представяне на отборите и ръководителите им чрез презентация

3.Запознаване с организацията и провеждането на състезанието и разясняване на регламента, начален инструктаж в съответствие с изискванията на Закона за здравословни и безопасни условия на труд;

4.Изтегляне на жребий за определяне на състезателни номера за всеки отбор;

5.Получаване на бадж за всеки състезател, номер на отбора и папка с материали за състезанието от ръководителя на отбора.

**КРИТЕРИИ ЗА ОЦЕНЯВАНЕ И НАЧИН НА ПРОВЕЖДАНЕ НА ОТДЕЛНИТЕ ЕТАПИ/МОДУЛИ**

**І. Модул „Растениевъдство“**

* **Общи изисквания**

Практическата част на състезанието по „Растениевъдство” се състои от две задания, по едно за съответния етап: „Разпознаване на семена“ и „Резитба“. Оценяването е по точкова система. Комисията по оценяване и провеждане ще следи за бързина и прецизност на изпълнението на заданията.

В залата, определена за изпълнение на етапа „Разпознаване на семена“ от модула, едновременно **влизат 6 участници**. На всеки състезател се предоставя набор от 30 вида семена от различни култури: зърнено-житни, зърнено-бобови, технически и зеленчукови. Всеки съд, съдържащ семена, е обозначено с номер. В рамките на **15 минути**, състезателите трябва да разпознаят семената по вид и група и да ги отразят в работна карта. Участниците нямат право да отварят съда, в който са поставени експонатите и разговарят по между си.

Комисията засича времето за изпълнение на задачата и го отразява в оценъчна карта. След приключване на изпълнението в зададеното време предават на комисията попълнената работна карта. Комисията допълва оценъчна карта и протокол.

Етапът „Резитба“ се провежда в „Овощен разсадник“ ЕООД град Провадия. Всички определени за целта дръвчета, са предварително номерирани. На отбора се предоставя едно дръвче, определено чрез жребий. Дръвчетата са минимум с едно повече от участниците, с цел осигуряване правото на избор. Едновременно **работят 8 състезатели**. Състезателите трябва да извършат резитба за плододаване на ябълка с формировка-свободно растяща корона. Максимално време за изпълнение - **30 минути**.

След приключване на резитбата, комисията оценява изпълнението.Според показаните резултати и умения комисията определя окончателния брой точки.При равен брой точки се класира състезателят, изпълнил заданието за най-кратко време, отчетено от комисията и отразено в оценъчната карта и протокола.

Класирането на участниците за прецизност и бързина по всеки от етапите на модула се осъществява по следната скала смаксимален брой точки – 15.

**I място - 15**

**II място – до 12**

**III място – до 9**

**IV място – до 6**

**V място – до 3**

В индивидуалното класиране на учениците-участници участват първите 4, а в отборното– първите 5.

Общ брой точки от изпълнение на заданията от двата етапа за модул „Растениевъдство“ - 30 точки.

При класирането на отборите от модул „Растениевъдство“ се имат предвид точките, получени от изпълнение на двете задания.

Класирането на участниците за прецизност и бързина за модул „Растениевъдство“ се осъществява по следната скала:

**I място - 30**

**II място – до 24**

**III място – до 18**

 **IV място – до 12**

 **V място –до 9**

* **Задания, критерии за изпълнение и скала за оценяване**

***-Задание № 1*** **Разпознаване на семена от зърнено-житни,** **зърнено-бобови,** **технически и зеленчукови култури. Максимално време за изпълнение 15 – минути.**

|  |  |  |  |
| --- | --- | --- | --- |
| **№****по****ред** | **Критерии за изпълнение** | **Макси-мален брой точки** | **Показатели за изпълнение на критериите със скала****за оценяване** |
| 1. | Спазване на правилата за здраво-словни и безопасни условия на труд. | **да/не** | 1.1. Избира и използва правилно лични предпазни средства.1.2. Правилно употребява предметите и  средствата на труда по безопасен  начин.1.3. Разпознава опасни ситуации, които биха могли да възникнат в процеса на работа и спазва предписания за своевременна реакция.1.4. Почиства работното място. /*При неспазване на правилата за зравословни и безопасни условия на труд и опазване на околната среда, на състезателя се отнемат* ***2 точки*/.** |
| 2. | Разпознаване вида на съответната култура | **9** | 2.1. Всеки, правилно разпознат експонат по вид носи по 0,3 точки. |
| 3. | Разпознаване на групата към, която спада съответнта култура | **6** | 3.1. За всеки експонат, вярно отнесен към съответната група, се прибавя по още 0.2 точки. |
| **Общ брой точки** | **15** |  |

*Забележка:* При равен брой точки се взема предвид показаното от състезателя, време.

***-Задание № 2*.** **Резитба на ябълка за плододаване, на възраст от 4 до 5 години, формирана на свободно растяща корона**

|  |  |  |  |
| --- | --- | --- | --- |
| **№****по****ред** | **Критерии** | **Макси-мален брой точки** | **Показатели за изпълнение на критериите със скала****за оценяване** |
| 1. | Спазване правилата за здравословни и безопасни условия на труд/ работа с овощарски ножици, овощарски трион и стълба/ и опазване на околната среда. | **да/не** | Не спазва на правилата за зравословни и безопасни условия на труд – отнемат се **2 точка.** |
| 2. | Бързина за изпълнение на заданието. | **2** | 2.1. Изпълнява заданието за време, по-малко от 15 минути – **2 точки**2.2. Изпълнява заданието за време от 15 до 30 минути - **1 точка**. |
| 3. |  Прецизност на извършената резитба и почистване на работното място. | **3** | 3.1. Пази дървото от наранявания по кората, чупене на /скелетни клони, плодни пъпки и обрастващи клонки/ - **1 точка**3.2. Почиства короната на дървото от останалите стари спаружени плодове и изрязва всички издънки израснали от основата на стъблото и по него – **1 точка**3.3.Събира изрязаната дървесина около дървото и да я изнесе на определеното в началото на етапа, място- **1 точка**. |
| 4. | Формиране на короната на дървото според зададената формировка. | **5** | 4.1. Оставя водач на централната ос с избран негов продължител плюс няколко основни скелетни клона равномерно разположени около централната ос - **1 точка**;4.2. Равномерно разпределени по короната вторични скелетни разклонения и обрастваща дървесина- **1 точка**; 4.3. Прирастът от млади леторасти и продължителите на скелетните разклонения съкратени над пъпка, която е с направление навън или в страни от стъблото-**1 точка**; 4.4. Премахва силно растящите, излизащи под остър ъгъл клони, които конкурират водача и скелетни клони и разклонения- **1 точка**.4.5. Премахва цели клони, непосредствено до пръстена, който се е формирал в основата им - **1 точка**; |
| 5. | Резитба според зададената цел /за плододаване/. | **5** | 5.1. Прореждане в периферната и връхна част на короната – **1 точка**;5.2. Премахване на всички сухи, счупени и болни скелетни и полускелетни клони и клонки- **1 точка**;5.3. Премахване на клонките със силен растеж насочен към вътрешността на короната – **1 точка**;5.4. Премахване на изтощените от плододаване със слаб растеж, обрастващи клонки - **1 точка**; 5.5. Оптимално натоварване с плодни и растежни пъпки съобразено с възрастта и силата на растежа на дървото – **1 точки** |
| **Общ брой точки** | **15** |  |

*Забележка:* При равен брой точки се взема предвид показаното от състезателя, време.

**І. Модул „Животновъдство“**

* **Общи изисквания**

Практическата част на състезанието по „ Животновъдство” се състои от две задания, по едно за съответния етап: „Разпознаване на фуражи“ и „Хигиена на млекодобива“. Оценяването е по точкова система, като за всяко практическо задание, комисията по оценяване и провеждане ще следи за бързина и прецизност на изпълнението.

В залата, определена за изпълнение на етапа „Разпознаване на фуражи“ от модула, едновременно влизат 6 участници, които работят самостоятелно и попълват работна карта, която след приключване на изпълнението в определеното време предават на комисията.

На всеки състезател се предоставя набор от 30 броя експоната на фуражи от различни групи: обемисти, концентрирани и фуражни добавки, поставени в стъклени съдове.

 Всеки съд, съдържащ фураж/добавка е обозначен с номер. В рамките на **15 минути**, състезателите трябва да разпознаят експонатите по вид и група и да ги отразят в работна карта. Участниците нямат право да отварят затворените съдове, да ги дегустират или да ги докосват без ръкавици, да си пречат и разговарят по между си.

Комисията попълва оценъчна карта, след което вписва резултатите в протокол/и. Комисията засича времето за изпълнение на задачата,което се отразява в работенпротокол.

Етапът „Хигиена на млекодобива“ се провежда в кравефермата в село Царевци на ЗКПУ „Сеяч“. Доенето се извършва в доилна зала модел „Тандем” 2х4.

 На отбора се предоставя една крава за доене. Едновременно заданието се изпълнява от 8 състезатели. Състезателите трябва да извършат доенето като подготвят вимето на кравата за доене, поставят доилния апарат и проследят процеса. Максимално време за изпълнение - 1**0 минути**. Според показаните резултати и умения комисията определя окончателния брой точки.

При равен брой точки се класира състезателят, изпълнил заданието за най-кратко време, отчетено от комисията и отразено в протокола.

Участниците се класират според броя на получените точки. Класирането на участниците за прецизност и бързина по всеки от етапите на модула се осъществява по следната скала с **максимален брой точки – 15.**

**I място - 15**

**II място – до 12**

**III място - до 9**

**IV място – до 6**

**V място – до 3**

В индивидуалното класиране на учениците-участници участват първите 4, а в отборното– 5. Общ брой точки за изпълнение на заданията от двата етапа за модул „Животновъдство“ - 30 точки.

При класирането на отборите от модул „Животновъдство“ се имат предвид точките, получени от изпълнение на двете задания.

Класирането на отборите - участници за прецизност и бързина за модул „Животновъдство“ се осъществява по следната скала:

**I място - 30**

**II място – до 24**

**III място – до 18**

 **IV място –до 12**

**V място – до 9**

* **Задания, критерии за изпълнение и скала за оценяване**

***-Задание № 1*** **Разпознаване на фуражи. Максимално време за изпълнение 15 – минути.**

|  |  |  |  |
| --- | --- | --- | --- |
| **№****по****ред** | **Критерии за изпълнение** | **Макси-мален брой точки** | **Показатели за изпълнение на критериите със скала****за оценяване** |
| 1. | Спазване на правилата за здравословни и безопасни условия на труд и опазване на околната среда. | **да/не** | 1.1. Избира и използва правилно лични предпазни средства.1.2. Правилно употребява предметите и  средствата на труда по безопасен  начин.1.3. Разпознава опасни ситуации, които биха могли да възникнат в процеса на работа и спазва предписания за своевременна реакция.1.4. Почиства работното място. /*При неспазване на правилата за зравословни и безопасни условия на труд и опазване на околната среда, на състезателя се отнемат* ***2 точки*/.** |
| 2. | Разпознаване вида на съответните фураж или добавка | **9** | 2.1. Всеки, правилно разпознат фураж/добавка по вид носи по 0,3 точки. |
| 3. | Определяне на групата към, която спада съответния фураж или добавка. | **6** | 3.1. За всеки фураж, вярно отнесен към съответната група се прибавя по още 0.2 точки. |
| **Общ брой точки** | **15** |  |

*Забележка:* При равен брой точки се взема в предвид показаното от състезателя, време.

***-Задание № 2*.** **Хигиена на млекодобива**

|  |  |  |  |
| --- | --- | --- | --- |
| **№****по****ред** | **Критерии** | **Макси-мален брой точки** | **Показатели за изпълнение на критериите със скала****за оценяване** |
| 1. | Спазване правилата за здравословни и безопасни условия на труд и хуманно отношение към животните. | **да/не** | 1.1. Избира и използва правилно лични предпазни средства.1.2. Правилно употребява предметите и  средствата на труда по безопасен начин.1.3. Разпознава опасни ситуации, които биха могли да възникнат в процеса на работа и спазва предписания за своевременна реакция.1.4. Почиства работното място. /*При неспазване на правилата за зравословни и безопасни условия на труд и проява на нехуманно отношение към животните, на състезателя се отнемат* ***2 точки***/ |
| 2. | Подготовка на вимето за доене | **2****2** | 2.1. Измиване с хладка вода и подсушаване с чиста кърпа, предварително обработена със специален дезинфектант 2.2. Проверка на здравословното състояние  на вимето /издояване на първите струйки мляко в специален съд/ |
| 3. | Спазване на хигиенните и хуманни изисквания при машинно доене. | **1****1****1****1** | 3.1.Осигуряване на лична хигиена /бяла престилка, полиетиленова каска за глава, калцуни и ръкавици/. 3.2.Подържане на хигиена на работното място. 3.3. Използване на индивидуална чиста кърпа за вимето на всяка крава /след почистването, заделяне на определените за целта места/. 3.4. Внимателно отношение на състезателя към животните. |
| 4. | Правилно поставяне на доилния аппарат и последователност на извършване на доенето. | **3****1****1** | 4.1. Поставяне на доилните чашки в рамките на 60 секунди /поставената доилна чашка трябва да виси надолу, без кривене, а шлангът на млекопровода да е в правилно положение/.4.2**.** Контрол на стойността на вакуума и броя на пулсациите. 4.3.Наблюдаванеповедението на кравата.  |
| 5. | Сваляне на апарата и дизинфекция на млечните папили след доене. | **1****1** | 5.1. Проследяване свалянето на доилните чашки / извършва се автоматично от доил-ната система/5.2. След приключване на доенето цицките на кравата се потопят за 2-3 сек. в чаша с дезинфекционен разтвор |
| **Общ брой точки** | **15** |  |

*Забележка:* При равен брой точки се взема в предвид показаното от състезателя, време.

**ІІІ. Модул „Механизация на селското стопанство”**

* **Общи положения**

Практическата част на състезанието по „Механизация на селското стопанство” се състои от едно комплексно задание.

Оценяването е по точкова система, като комисията следи за бързина и прецизност на изпълнението.

* Спазване на правилата за ЗБУТ

*Ако ученик по време на изпълнение на практическо задание, създава опасна ситуация, застрашаваща собствения му живот или живота на други лица, изпълнението на заданието се прекратява и на съответния състезател не се присъждат точки*

* Правилно изпълнение на упражненията по определеното състезателно трасе
* Спазване на последователността на изпълнение на упражненията
* Точност и прецизност при изпълнение на упражненията

*При изпълнение на заданието* ***до 10 минути*** *без допуснати грешки и спазване на правилата за ЗБУТ се оценява с максимален брой точки – 15, за всяка следваща минута се намалява* ***по 1 секунда****. Всяка наказателна секунда е една наказателна точка, която се отнема от максималния брой точки.*

*При еднакви резултати на участници по-предна позиция заема участника с по-добро време.*

* **Eлементи на трасето**

**ЕЛЕМЕНТ 1**

**МАНЕВРИРАНЕ С КОЛЕСЕН ТРАКТОР**



А1+1m

 В1+1m



**ЕЛЕМЕНТ 2 ЕЛЕМЕНТ 3**

**ПРЕМИНАВАНЕ ПРЕЗ ОГРАНИЧЕН ПРОХОД СПИРАНЕ НА ОПРЕДЕЛЕНО МЯСТО /РАМПА/**



В1 +0,8m

**ЕЛЕМЕНТ 4**

**ЗАВОЙ НА ДЯСНО**



**ЕЛЕМЕНТ 5**

**ДВИЖЕНИЕ ПО КРИВА**

L+2m

L+2m

**L – дължина на състава /колесен трактор с ремарке/**

* **Задание, критерии за изпълнение и скала за оценяване**

***-Задание № 1.* „Майсторско управление на трактор по предварително зададен маршрут.**

Трактор – марка/модел: ТК 80

Ремарке - марка/модел: РСД 4/5, 6Т

*Забележка:* МПС и ППС за състезанието са включени в Разрешение №3268/28.12.2012 година от МТИТС за извършване на обучение.

**СЪСТЕЗАТЕЛНО ТРАСЕ**











* **Критерии за изпълнение и скала за оценяване**

|  |  |  |  |
| --- | --- | --- | --- |
| **№****по****ред** | **Критерии** | **Макси-мален брой точки** | **Показатели за изпълнение на критериите със скала****за оценяване** |
| 1. | Спазване правилата за здравословни и безопасни условия на труд. | **1** | 1.1. Използва правилно лични предпазни средства.1.2. Правилно свързва трактора с ремаркето.1.3. Спазва правилата за здравословни и безопасни условия на труд  |
| 2. | Прецизност на изпълнението  | **4****3****1****1****1****1****1** | 2.1. Маневриране с колесен трактор2.2. Прикачане на ремарке2.3 Спиране на определено място2.4 Преминаване на ограничен проход2.5 Десен завой2.6 Движение по крива2.7 Спиране на ремарке в квадрат |
| 3. | Бързина за изпълнение на заданието | **2** | При изпълнение на заданието **до 10 минути** без допуснати грешки и спазване на правилата за ЗБУТ се оценява с максимален **брой точки – 15**, за всяка следваща минута се намалява **по 1 секунда**. Всяка наказателна секунда е една наказателна точка, която се отнема от максималния брой точки. |
| **Общ брой точки** | **15** |  |

*Забележка:*

* При допускане на грешки при изпълнение на практическо задание **Майсторско управление на трактор** се налагат следните наказателни секунди:
* докосване на желон -2 секунди
* преминаване над странична или ограничителна линия - 2 секунди
* корекция на движението – 3 секунди
* задминаване на стоп линия – 2 секунди
* Време за изпълнение *10 минути*

**I място – 15**

**II място – до 12**

**III място – до 9**

**IV място – до 6**

**V място – до 3**

В индивидуалното класиране на учениците-участници участват първите 4 с най-висок резултат, а в отборното– 5 от отборите. За този модул първите 4 ученици, отличени индивидуално за високи резултати, представят и отборите за класиране по модула.

**Общ брой точки от задание №1 - 15.**

**Максимален брой точки от всички състезателни дисциплини – 75.**

**КЛАСИРАНЕ И НАГРАЖДАВАНЕ**

1. Отборите се класират по максимален брой точки от трите модула, като последователно заемат от първо до пето място. Отборното класиране се осъществява на база набраните точки от трите модула /общо 5 етапа/, както следва:

**I място – 75**

**II място – до 60**

 **III място – до 45**

 **IV място – до 30**

 **V място – до 21**

1. Във всеки състезателен етап от модула се излъчва индивидуален победител- от първо до четвърто място.
2. Отборите от 1 до 5 място, получили най-много точки по отделните модули, се отличават с грамота за заетото призово място и плакет, съответно за: „Растениевъдство“, „Животновъдство“ и „Механизация на селското стопанство“.
3. Окончателно отборно класиране-класиралите се на първите 5 места отбори от регионалния етап за Северна България, участват в националното състезание „Млад фермер”, на база обобщените резултати от трите модула. Отборите се награждават с купа за заетото призово място, грамота, плакет и предметни награди.
4. Всички класирани отбори и състезатели се отличават с грамота за заетото призово място.
5. Всички класирани ученици-състезатели в индивидуалното класиране за отделните етапи получават отличителен знак-медал, грамота и подарък.
6. Всички отбори, които не участват в класирането, се отличават с грамота за участие и предметни награди.

**ОСНОВНИ ИЗИСКВАНИЯ КЪМ СЪСТЕЗАТЕЛИТЕ И ПРОЯВИТЕ НА ОТБОРИТЕ**

1. Използване на работно облекло:
* Изпращащата професионална гимназия и състезателите са длъжни да се подсигурят /с изключение на описаните предпазни средства в настоящия регламент/ с работно облекло и предпазни средства за участие.
1. Информираност:
* Предварително запознаване на учениците с настоящия регламент с цел адекватна изява на учениците при изпълнение на задачите.
1. Опазване здравето и живота на участниците:
* Предварителна застраховка „Злополука“ */предоставя се заверено копие на училището – домакин на техническата конференция/* на участниците от изпращащата професионална гимназия за дните на състезанието и инструктаж за спазване на изискванията за здравословни и безопасни условия при изпълнение на задачите;
* Явяване на учениците-състезатели в добро здравословно състояние, ангажимент на изпращащата институция.
1. Използване на инструменти за резитба:
* Изпращащата професионална гимназия и състезателите са длъжни да се подсигурят с изправни ножица и/или трион и др. необходими такива.

**АВТОРСКИ КОЛЕКТИВ**

1. инж. Маргарита Гатева, държавен експерт Дирекция „ОПОС“ в МОН- София;

2. инж. Диана Христова, старши експерт ПОО в РИО - Варна;

3. инж. Юлиян Раднев, старши учител по професионална подготовка;

4. инж. Миглена Танушева, старши учител по професионална подготовка;

5. зооинж. Нели Шаркова, старши учител по професионална подготовка;

6. Ивайло Семов, учител по професионална подготовка;